Document ID: 31998R2633

Komisijas Regula (EK) Nr. 2633/98
(1998. gada 8. decembris),
ar ko groza Regulu (EK) Nr. 2300/97 par sīki izstrādātiem noteikumiem, kuri jāievēro, ieviešot Padomes Regulu (EK) Nr. 1221/97, ar ko nosaka vispārīgus noteikumus pasākumu piemērošanai, lai uzlabotu medus ražošanu un tirdzniecību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 25. jūnija Regulu (EK) Nr. 1221/97, ar ko nosaka vispārīgus noteikumus pasākumu piemērošanai, lai uzlabotu medus ražošanu un tirdzniecību [1], kurā jaunākie grozījumi izdarīti ar Regulu (EK) Nr. 2070/98 [2], un jo īpaši tās 5. pantu,
tā kā Komisijas Regula (EK) Nr. 2300/97 [3], kurā jaunākie grozījumi izdarīti ar Regulu (EK) Nr. 1472/98 [4], paredz noteikumus pasākumu piemērošanai, lai uzlabotu medus ražošanu un tirdzniecību;
tā kā, īstenojot valstu programmas, jānodrošina atbilstība starp valstu programmu pasākumiem un pasākumiem, kas paredzēti dažādās Kopienas politikās un jo īpaši regulās par lauksaimniecības un pārtikas produktu pētniecības politikas saskaņošanu; tā kā jo īpaši jānovērš jebkura atbalsta kombinēšanas radītā pārmērīgā kompensācija un citas pretrunas pasākumu definīcijās;
tā kā šajā regulā paredzētie pasākumi saskan ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2300/97 4. panta 3. punktu aizstāj ar šādu tekstu:
"3. Uz vienu un to pašu pasākumu nedrīkst vienlaikus attiecināt maksājumus saistībā ar Regulu (EK) Nr. 1221/97 un saistībā ar citu Kopienas atbalsta shēmu, kas attiecas uz Padomes Regulām (EK) Nr. 950/97 [5], (EK) Nr. 951/97 [6] un (EK) Nr. 952/97 [7], tāpat kā Kopienas pētniecības, tehnoloģijas attīstības un demonstrācijas programmām, kuras paredzētas minētās regulas 2. panta 3. punktā."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 8. decembrī

Labels: 7
3
17
15